
Ημερίδα με θέμα «Άυλη Πολιτιστική Κληρονομιά της Κύπρου»
Κυριακή 23 Μαΐου 2021 - Δημοτικό Θέατρο Ύψωνα 
ΔΕΛΤΙΟ ΤΥΠΟΥ
Η Κυπριακή Επιτροπή του Διεθνούς Οργανισμού Λαϊκού Πολιτισμού (IOV), ο οποίος είναι επίσημο μέλους της UNESCO σε συνεργασία με τον Δήμο Ύψωνα διοργανώνουν Ημερίδα με θέμα «Άυλη Πολιτιστική Κληρονομιά της Κύπρου» την Κυριακή 23 Μαΐου 2021 και ώρα 17:00 στο Δημοτικό Θέατρο Ύψωνα.
Σκοπός της εκδήλωσης είναι η ενημέρωση σχετικά με το σκοπό και την ουσία του Εθνικού Καταλόγου της Άυλης Πολιτιστικής Κληρονομιάς της Κύπρου.
Η βραδιά θα αρχίσει με καλωσόρισμα από τον Πρόεδρο της Κυπριακής Επιτροπής IOV και τον Δήμαρχο Ύψωνα. Στην συνέχεια θα γίνει ενημέρωση από την Δρ Αντιγόνη Πολυνείκη Λειτουργό της Κυπριακής Εθνικής Επιτροπής UNESCO για τον Εθνικό Κατάλογο Άυλης Πολιτιστικής Κληρονομιάς της Κύπρου.
1. Θα παρουσιαστούν τα πιο κάτω στοιχεία από τους φορείς οι οποίοι τα έχουν εγγράψει στον Εθνικό Κατάλογο Άυλης Πολιτιστικής Κληρονομιάς της Κύπρου:
2. Ο φερβολιτές του Καραβά - Δήμος Καραβά (2016), κα Καλλιόπη Πρωτοπαπά
3. Το Καπουθκιώτικο ψαθί - Κοινοτικό Συμβούλιο Καπουτίου (2015), κ Χαράλαμπο Ττερλικκά
4. Τα γλυτζιστά του Κοιλανιού - Όμιλος Kοιλανιωτών (2017), κα Έλενα Κατσουνωτού
5. Οι Κυπριακές Φωνές – κ Μιχάλης Ττερλικκάς μουσικός (2019)
Η βραδιά θα κλείσει με μουσικό πρόγραμμα αφιερωμένο στις Κυπριακές Φωνές από τον Μιχάλη Ττερλικκά
Η είσοδος είναι δωρεάν.  Λόγω των περιοριστικών μέτρων είναι απαραίτητη η προκράτηση θέσεων στο τηλέφωνο 25395600 (Εσ. 8)
 H Κυπριακή Επιτροπή της IOV αποτελεί αυτόνομο μέλος του Διεθνούς Οργανισμού Λαϊκού Πολιτισμού (IOV) με τις αρχές του οποίου συμφωνεί και τις οποίες επιδιώκει να προάγει. Σκοπός της πιο πάνω επιτροπής είναι η σύνδεση του Κυπριακού λαϊκού πολιτισμού με τον διεθνή πολιτισμό, μέσω του Διεθνούς Οργανισμού Λαϊκού Πολιτισμού (IOV), μέσα από την έρευνα, διάσωση, διατήρηση, καλλιέργεια, προβολή και αναβίωση του κυπριακού πολιτισμού. Παράλληλα σκοπός της είναι η διεθνή κατανόηση και η δραστηριότητα για προώθηση της διεθνούς ειρήνης μέσω του λαϊκού πολιτισμού.
